

**ประกาศโรงเรียนบ้านนาฝายนาโพธิ์**

**เรื่อง การรับสมัครคัดเลือกบุคคลเพื่อบรรจุเป็นพนักงานราชการทั่วไป**

-----------------------------

ด้วย โรงเรียนบ้านนาฝายนาโพธิ์ ตำบลหนองบัว อำเภอบ้านฝาง จังหวัดขอนแก่น สังกัดสำนักงานเขตพื้นที่การศึกษาประถมศึกษาขอนแก่น เขต 1 ประสงค์จะรับสมัครบุคคลเพื่อจัดจ้างเป็นพนักงานราชการ ประเภทพนักงานราชการทั่วไป กลุ่มงานบริการ ฉะนั้น อาศัยอำนาจตามประกาศคณะกรรมการบริหารพนักงานราชการ เรื่องหลักเกณฑ์ วิธีการเงื่อนไขการสรรหาและเลือกพนักงานราชการ และแบบสัญญาจ้างของพนักงานราชการ และแบบสัญญาจ้างของพนักงานราชการ พ.ศ. 2552 ลงวันที่ 11 กันยายน 2552 อาศัยอำนาจตามคำสั่งสำนักงานคณะกรรมการการศึกษาขั้นพื้นฐาน ที่ 1626/2551 เรื่อง มอบอำนาจการปฏิบัติราชการแทนเกี่ยวกับพนักงานราชการ ลงวันที่ 22 ธันวาคม พ.ศ. 2551 จึงประกาศรับสมัครคัดเลือกบุคคลเพื่อบรรจุเป็นพนักงานราชการโรงเรียนบ้านนาฝายนาโพธิ์ สำนักงานเขตพื้นที่การศึกษาประถมศึกษาขอนแก่น เขต 1 โดยมีรายละเอียดดังต่อไปนี้

**1.ชื่อตำแหน่ง กลุ่มงาน และรายละเอียดการจ้างงาน**

1.1 กลุ่มงานบริการ

1.2 ชื่อตำแหน่ง ครูพี่เลี้ยง

1.3 ลักษณะงานที่จะปฏิบัติ

1.3.1 ปฏิบัติงานเกี่ยวกับการจัดการเรียนการสอน และส่งเสริมการเรียนรู้ของผู้เรียนด้วยวิธีที่

หลากหลาย โดยเน้นผู้เรียนเป็นสำคัญ

1.3.2 จัดอบรมสั่งสอนและจัดกิจกรรมเพื่อพัฒนาผู้เรียนให้มีคุณลักษณะที่พึงประสงค์

1.3.3 ปฏิบัติงานวิชาการของสถานศึกษา

1.3.4 ปฏิบัติงานเกี่ยวกับการจัดระบบผู้ปกครองและระบบดูแลช่วยเหลือนักเรียน

1.3.5 ปฏิบัติงานประสานความร่วมมือกับผู้ปกครองและบุคคลในชุมชนเพื่อร่วมพัฒนาผู้เรียน

ตามศักยภาพ

1.3.6 ปฏิบัติงานประสานงานอื่นๆ ตามที่ได้รับมอบหมาย

1.4 อัตราว่าง พนักงานราชการตำแหน่ง ครูพี่เลี้ยง วุฒิการศึกษา ม.3 ม.6 ปวช. ปวส.หรือเทียบได้

ไม่ต่ำกว่านี้ จำนวน 1 อัตรา

1.5 ค่าตอบแทน 10,430บาท / เดือนค่าครองชีพชั่วคราว 2,000 บาท

1.6 สิทธิประโยชน์ ตามระเบียบสำนักนายกรัฐมนตรีว่าด้วยพนักงานราชการ พ.ศ. 2547

1.7 ระยะเวลาการจ้าง ให้เป็นไปตามสัญญาถึงวันที่ 30 กันยายน พ.ศ. 2559

**2. คุณสมบัติทั่วไปและคุณสมบัติเฉพาะสำหรับตำแหน่งของผู้มีสิทธิสมัครเข้ารับการคัดเลือก**

2.1 คุณสมบัติทั่วไป

1. มีสัญชาติไทย

2.มีอายุไม่ต่ำกว่าสิบแปดปีบริบูรณ์

3.เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทย

4.ไม่เป็นผู้ดำรงตำแหน่งทางการเมืองสมาชิกสภาท้องถิ่นหรือผู้บริหารท้องถิ่น

5.ไม่เป็นคนไร้ความสามารถหรือจิตฟั่นเฟือนไม่สมประกอบหรือเป็นโรคตามที่กำหนดในกฎก.ค.ศ.

6.ไม่เป็นผู้อยู่ในระหว่างถูกสั่งพักราชการถูกสั่งให้ออกจากราชการไว้ก่อนตามพระราชบัญญัติ

ระเบียบข้าราชการครูและบุคลากรทางการศึกษาพ.ศ. 2547แก้ไขเพิ่มเติม (ฉบับที่2) พ.ศ. 2551และ (ฉบับที่3) พ.ศ. 2553หรือตามกฎหมายอื่นหรือถูกสั่งพักหรือเพิกถอนใบอนุญาตประกอบวิชาชีพตามหลักเกณฑ์ที่กำหนดในกฎหมายองค์กรวิชาชีพนั้นๆ

7.ไม่เป็นผู้บกพร่องในศีลธรรมอันดีสำหรับการเป็นผู้ประกอบวิชาชีพครูและบุคลากรทางการศึกษา  
8.ไม่เป็นกรรมการบริหารพรรคการเมืองหรือเจ้าหน้าที่ในพรรคการเมือง

9.ไม่เป็นบุคคลล้มละลาย

10.ไม่เป็นผู้เคยต้องโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

11.ไม่เป็นผู้เคยถูกลงโทษให้ออกปลดออกหรือไล่ออกจากรัฐวิสาหกิจองค์การมหาชนหรือหน่วยงานอื่นของรัฐหรือองค์การระหว่างประเทศ

12.ไม่เป็นผู้เคยถูกลงโทษให้ออกปลดออกหรือไล่ออกเพราะกระทำผิดวินัยตามพระราชบัญญัติ

ระเบียบข้าราชการครูและบุคลากรทางการศึกษาพ.ศ. 2547แก้ไขเพิ่มเติม (ฉบับที่2) พ.ศ. 2551และ (ฉบับที่3) พ.ศ. 2553หรือตามกฎหมายอื่น

13. ไม่เป็นผู้เคยกระทำการทุจริตในการสอบเข้ารับราชการหรือเข้าปฏิบัติงานในหน่วยงานของรัฐ

**3. การรับสมัคร**

3.1 วัน เวลาและสถานที่รับสมัคร

ผู้ประสงค์จะสมัครให้ขอรับใบสมัครและยื่นใบสมัครด้วยตนเอง ที่โรงเรียนบ้านนาฝายนาโพธิ์ ตำบลหนองบัว อำเภอบ้านฝาง จังหวัดขอนแก่น 40270ระหว่าง**วันที่ 4 - 10เดือน กุมภาพันธ์ พ.ศ. 2559เวลา 08.30 – 16.00 น. ในวันและเวลาราชการ**

3.2 หลักฐานที่ต้องยื่นพร้อมใบสมัคร

1. รูปถ่ายหน้าตรงไม่สวมหมวกและไม่สวมแว่นตาดำ ขนาด 1x1.5 นิ้ว เป็นรูปถ่ายคราวเดียวกัน ซึ่งถ่ายไม่เกิน 6 เดือน จำนวน 3 รูป

2. คุณวุฒิการศึกษา ผลการเรียน ที่แสดงว่าเป็นผู้มีวุฒิการศึกษา ตรงกับตำแหน่งที่สมัคร ฉบับจริง และสำเนาภาพถ่ายจำนวน 1 ฉบับ โดยจะต้องสำเร็จการศึกษาและได้อนุมัติจากผู้มีอำนาจภายในวันปิดรับสมัคร

3. บัตรประจำตัวประชาชน และสำเนาทะเบียนบ้าน พร้อมสำเนาภาพถ่ายจำนวนอย่างละ 1 ฉบับ ทั้งนี้ ในสำเนาภาพถ่ายหลักฐานทุกฉบับให้ผู้สมัครเขียนคำรับรองสำเนาถูกต้องและลงชื่อกำกับด้วย

4. ใบรับรองแพทย์ซึ่งออกโดยสถานพยาบาลทางราชการไม่เกิน 1 เดือน

5. หลักฐานอื่น เช่น ใบสำคัญการเปลี่ยนชื่อตัว ชื่อสกุล ทะเบียนสมรส (ในกรณีที่หลักฐานในการสมัครไม่ตรงกัน) พร้อมสำเนาภาพถ่าย อย่างละ 1 ฉบับ

3.3 เงื่อนไขในการสมัคร

ผู้สมัครเข้ารับการคัดเลือกจะต้องรับผิดชอบในการตรวจสอบและรับรองตนเองว่าเป็นผู้ที่มีคุณสมบัติทั่วไปและคุณสมบัติเฉพาะตำแหน่งตรงตามประกาศรับสมัครจริง และจะต้องกรอกรายละเอียดต่างๆ ในใบสมัคร พร้อมทั้งยื่นหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุใดๆ หรือวุฒิการศึกษาไม่ตรงตามวุฒิของตำแหน่งที่สมัครการคัดเลือก อันมีผลทำให้ผู้สมัครไม่มีสิทธิเข้ารับ การคัดเลือกตามประกาศรับสมัครดังกล่าว ให้ถือว่าการรับสมัครและการได้รับการคัดเลือกครั้งนี้เป็นโมฆะสำหรับผู้นั้นจะเรียกร้องสิทธิใดๆ ไม่ได้ทั้งสิ้น

**4. ค่าธรรมเนียมสอบ**

ผู้สมัครสอบต้องเสียค่าธรรมเนียมสอบสำหรับตำแหน่งที่สมัคร จำนวน 100 บาทและหากได้รับสมัครไว้แล้วจะไม่คืนค่าธรรมเนียมสอบแข่งขันให้ ไม่ว่ากรณีใดๆ

**5. การประกาศรายชื่อผู้มีสิทธิเข้ารับการประเมินสมรรถนะ**

โรงเรียนบ้านนาฝายนาโพธิ์ จะประกาศรายชื่อผู้มีสิทธิเข้ารับการคัดเลือก และกำหนดวันเวลา สถานที่ในการประเมินสมรรถนะภายในวันที่10กุมภาพันธ์ พ.ศ. 2559ณ โรงเรียนบ้านนาฝายนาโพธิ์ ตำบลหนองบัว อำเภอบ้านฝาง จังหวัดขอนแก่น 40270

**6. หลักเกณฑ์และวิธีการสรรหาและเลือกสรร**

|  |  |  |  |
| --- | --- | --- | --- |
| **เวลา** | **วิชาที่สอบ** | **คะแนน** | **วิธีการประเมิน** |
| วันที่ 11 กุมภาพันธ์ พ.ศ.2559  13.00 น. – 15.00 น. | **ภาค ก.ความรู้ความสามารถทั่วไปและความรู้**   1. ความรอบรู้ 2. ความสามารถทั่วไป 3. ความรู้ความเข้าใจเกี่ยวกับการประพฤติและการปฏิบัติของวิชาชีพครู 4. ความรู้ความสามารถเกี่ยวกับวิชาการศึกษา | (100) | สอบข้อเขียน |
| วันที่ 11 กุมภาพันธ์ พ.ศ.2559  16.00 น. – 16.30 น. | **ภาค ข. ประเมินความเหมาะสมของบุคคล(สัมภาษณ์)** | (50) | - สัมภาษณ์  - สังเกต |

**7. เกณฑ์การตัดสิน**

ผู้ที่จะถือเป็นผู้ผ่านการคัดเลือก จะต้องเป็นผู้ได้คะแนนการสอบข้อเขียน การสัมภาษณ์ ผ่านแต่ละภาคไม่ต่ำกว่าร้อยละ 60 โดยจะจัดลำดับที่เรียงจากผู้ได้คะแนนรวมสูงสุดลงมาตามลำดับในกรณีที่คะแนนรวมเท่ากันทุกภาค ให้ดูคะแนนข้อเขียน

**8. การประกาศรายชื่อและการขึ้นบัญชีรายชื่อผู้ผ่านการเลือกสรร**

โรงเรียนบ้านนาฝายนาโพธิ์ ตำบลหนองบัว อำเภอบ้านฝาง จังหวัดขอนแก่น 40270 จะประกาศรายชื่อผู้ผ่านการเลือกสรรตามลำดับคะแนนสอบ ณ โรงเรียนบ้านนาฝายนาโพธิ์ และทางเว็บไซต์ของ สำนักงานเขตพื้นที่การศึกษาประถมศึกษาขอนแก่น เขต 1 www.kkzone1.go.th ภายในวันที่ 11 กุมภาพันธ์พ.ศ. 2559 โดยให้ขึ้นบัญชีรายชื่อดังกล่าวเป็นเวลา 1 ปี นับจากวันประกาศขึ้นบัญชีหรือมีการประกาศเลือกสรรครั้งใหม่ในตำแหน่งเดียวกัน หรือติดต่อได้ที่หมายเลขโทรศัพท์ 094-310852

**9. การจัดทำสัญญาจ้างของผู้ผ่านการสรรหาและเลือกสรร**

การจัดจ้างจะเป็นไปตามลำดับที่ตามประกาศรายชื่อผู้ผ่านการเลือกสรรของโรงเรียนบ้านนาฝายนาโพธิ์

โดยผู้ที่ผ่านการรับเลือกสรรในลำดับที่ 1 จะต้องทำสัญญาจ้างเป็นพนักงานราชการ ตำแหน่ง ครูพี่เลี้ยง กับโรงเรียนบ้านนาฝายนาโพธิ์ ในวันที่ 12เดือน กุมภาพันธ์ 2559

 ประกาศ ณ วันที่ 3 เดือน กุมภาพันธ์ พ.ศ. 2559

(นายสุนทร เจริญสุข)

ผู้อำนวยการโรงเรียนบ้านนาฝายนาโพธิ์

**ปฏิทินการเลือกสรรบุคคลเป็นพนักงานราชการทั่วไป**

**แนบท้ายประกาศโรงเรียนบ้านนาฝายนาโพธิ์ ลงวันที่ 3 กุมภาพันธ์ 2559**

|  |  |  |
| --- | --- | --- |
| **วัน / เดือน / ปี** | **รายการ** | **หมายเหตุ** |
| วันที่ 3 กุมภาพันธ์ พ.ศ. 2559 | ประกาศรับสมัคร | สถานที่รับสมัคร / ทดสอบ/ รายงานตัว / โรงเรียนบ้านนาฝายนาโพธิ์ สำนักงานเขตพื้นที่การศึกษาประถมศึกษาขอนแก่น เขต 1 |
| วันที่ 4-10 กุมภาพันธ์ พ.ศ. 2559 | รับสมัคร |
| วันที่ 10กุมภาพันธ์ พ.ศ. 2559 | ประกาศรายชื่อผู้มีสิทธิเข้ารับการเลือกสรรและการสรรหา |
| วันที่ 11กุมภาพันธ์ พ.ศ. 2559 | สอบข้อเขียน / สอบสัมภาษณ์ |
| วันที่ 11 กุมภาพันธ์ พ.ศ. 2559 | ประกาศรายชื่อผู้ผ่านการเลือกสรรและการสรรหา |
| วันที่ 12กุมภาพันธ์ พ.ศ. 2559 | รายงานตัว / ทำสัญญาจ้าง |

**หลักสูตรการประเมินสมรรถนะเพื่อจัดจ้างเป็นพนักงานราชการ**

**โรงเรียนบ้านนาฝายนาโพธิ์**

**(แนบท้ายประกาศโรงเรียนบ้านนาฝายนาโพธิ์ ลงวันที่ 3 กุมภาพันธ์ 2559**)

…………………………………………………………………

**การประเมินสมรรถนะ**

1. **ภาค ก. สมรรถนะความรอบรู้ ความสามารถทั่วไป และความรู้ความเข้าใจเกี่ยวกับความประพฤติและการปฏิบัติของวิชาชีพครู (คะแนนเต็ม 100 คะแนน)**

ให้ทดสอบความรอบรู้ ความสามารถทั่วไป ด้วยวิธีสอบข้อเขียน โดยคำนึงถึงระดับ ความรู้ ความสามารถที่ต้องการของตำแหน่งตามที่กำหนดไว้ในมาตรฐานตำแหน่ง

* 1. **ความรอบรู้**ให้ทดสอบโดยวิธีการสอบข้อเขียนแบบปรนัยในเรื่องต่อไปนี้

1.1.1 สังคม เศรษฐกิจ การเมือง และเหตุการณ์ปัจจุบัน

1.1.2 นโยบายของรัฐบาลที่เกี่ยวข้องกับการศึกษา

1.1.3 กฎหมายที่เกี่ยวข้องกับการปฏิบัติราชการ

1.1.3.1 พระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2)

พ.ศ. 2545

1.1.3.2 พระราชบัญญัติระเบียบบริหารราชการกระทรวงศึกษาธิการ พ.ศ. 2546

1.1.3.3 พระราชบัญญัติสภาครูและบุคลากรทางการศึกษา พ.ศ. 2546

1.1.3.4 พระราชบัญญัติระเบียบข้าราชการครูและบุคลากรทางการศึกษา พ.ศ. 2547

1.1.3.5 พระราชบัญญัติการศึกษาภาคบังคับ พ.ศ. 2545

1.1.3.6 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี

พ.ศ. 2546

1.1.3.7 พระราชบัญญัติคุ้มครองเด็ก พ.ศ. 2546

1.1.3.8 พระราชบัญญัติการจัดการศึกษาสำหรับคนพิการ พ.ศ. 2551

1.1.3.9 ระเบียบสำนักนายกรัฐมนตรีว่าด้วยพนักงานราชการ พ.ศ. 2547

1.1.3.10 กฎกระทรวง กฎ ก.ค.ศ. ระเบียบเกี่ยวกับการปฏิบัติงานในหน้าที่

**1.2 ความสามารถทั่วไป**ให้ทดสอบโดยวิธีการสอบข้อเขียนแบบปรนัยในเรื่องต่อไปนี้

1.2.1 ความสามารถด้านภาษาไทย ให้ทดสอบความเข้าใจภาษา การอ่านจับใจความการ

สรุปความ การตีความ การขยายความ การเรียงข้อความ การสะกดคำ การแต่งประโยค และคำศัพท์

1.2.2 ความสามารถด้านเหตุผล ให้ทดสอบโดยการวัดความสามารถในการคิดสรุปหาเหตุผล และอุปมาอุปไมย

1.2.3 ความสามารถด้านตัวเลข ให้ทดสอบโดยการวัดความสามารถในการคิดเลข สรุปเหตุผลเกี่ยวกับตัวเลข และข้อมูลต่างๆ

1.2.4 ความสามารถด้านภาษาอังกฤษ

**1.3 ความรู้ความเข้าใจเกี่ยวกับความประพฤติและการปฏิบัติของวิชาชีพครู**ให้ทดสอบโดยวิธีการสอบข้อเขียนแบบปรนัยในเรื่องต่อไปนี้

1.3.1 วินัยและการรักษาวินัย

1.3.2 คุณธรรม จริยธรรม และค่านิยม

1.3.3 มาตรฐานวิชาชีพ

1.3.4 จรรยาบรรณวิชาชีพ

1.3.5 สมรรถนะวิชาชีพ

**2. ภาค ข. ประเมินความเหมาะสมของบุคคล (สัมภาษณ์)(คะแนนเต็ม 50 คะแนน)**

………………………………………………………………………